
AWEMainta 
Local 

G 
obierno Hulandes a habri solicitud 
pa haya un Presidente nobo pa 
CAft, kende lo asumi e encargo aki dia 
prome di Februari di 2023, ora cu e ac- 
tual Presidente, Raymond Gradus ban- 
dona e puesto aki riba propio iniciativa. 
Dos siman despues cu RMR no a acepta 
e recomendacion di Presidente Gradus 
kende den nomber di CAft y a reco- 
menda pa duna Gabinete Wever Croes 
II un “aanwijzing” pa falta di cumpli- 
mento cu palabracionnan haci, el a 
entrega y anuncia su retiro como lider 
di CAft caminda su ultimo dia di trabou 
lo ta 28 di Februari 2023. 


Inicialmente e conclusion general ta 
cu retiro di Gradus ta pa su disgusto 
of frustracion cu RMR cu a dicidi diabi- 
erna 21 di October ultimo, pa no duna 
gobierno di Aruba e aanwijzing solicita 
pa CAft. 
Den un comunicado di prensa emiti si 
man pasa, CAft ta mustra cu Gradus su 
retiro lo tin di haber cu su schedule di 
trabou intensivo cu e tin y lo bay tin 
otro aña, caminda e ta trahando cu 
diferente instituto educacional y lo tin 
cu biaha na varios ocasion y cu ya e lo 
no por combina su responsabilidad di 
CAft cu e otronan. 
Recientemente a bira conoci cu gobi- 
erno Hulandes lo ta buscando un 
Presidente nobo pa Caft y entre otro 
indicando cu esaki mester ta un figura 
cu ta duna mas colorido na su dife- 
rente responsabilidadnan. 


Varios informacion den medionan di 
comunicacion Hulandes ta mustra cu e 
Presidente nobo di CAft si dado caso e 
acepta un siman di trabou di 25 ora, e 
lo ricibi un salario di casi 8 mil euro pa 
luna, cual ta 17.900 florin Arubiano. 
Si dado caso e Presidente nobo lo 
asumi responsabilidad pa un siman 


di trabou di 36 ora, pues totalmente 
dedica na su trabou den CAft, e lo ricibi 
un salario mensual di 10.500 euro cual 
ta alrededor di 23.750 florin Arubiano. 


Algun publicacion riba e particularidad 
aki ta duna e impresion cu e relacion 
entre Presidente Radus y gobierno 
Hulandes pa loke ta su funcionamento, 
no tur ora nan tabata riba mesun liña. 
Fuera di exigencia pa e proximo 
Presidente su experticio riba tereno 
financiero y finansa publico, su cono- 
cemento administrativo, e exigencia ta 
cu e futuro Presidente di CAft mester 
tin conocemento tambe di e relacion 
politico entre e islanan di Caribe y 
gobierno na Den Haag. 
Ta busca un persona cu ta por 
compronde y atende rapidamente 
problemanan cu surgi entre e comision 
cu gobiernonan di e paisnan Caribense 
y haya solucion rapidamente pa e prob- 
lemanan aki. 


E posicion ta rekeri un Presidente 


honesto, di bon conducta y cu ta inde- 
pendiente den decisionnan cu e tuma y 
tambe cu e tin un personalidad fuerte y 
tin curashi pa tuma medida. 
Loke tambe a hala atencion di e exigen- 
cianan cu e Presidente nobo mester 
tin, ta cu ta pidi pa solicitantenan 
tin e capacidad pa supervisa henter e 
proceso y funcionamento di supervi- 
sion di henter e proceso y kende por 
sigura progreso den discusionnan cu 
presenta. 


Aki por haya e impresion cu bou di 
Gradus, CAft no tabatin un Presidente 
cu a atende e situacionnan principal- 
mente cu gobierno di Aruba, den un 
forma efectivo y no a haya un solucion 
adecuado pa e diferencianan di opinion 
cu a surgi. 
Finalmente ta recomenda pa solicitan- 
tenan pa e puesto aki, lo tin e conoce- 
mento y experencia pa loke ta relacion 
den asuntonan di Reino pero e enfasis 
ta riba un hende cu sa con pa atende 
cu islanan Caribense. 


Retiro di Gradus no ta solamente 
pa no aprobacion di “aanwijzing” 

D 
iamars, prome di november, tabatin un bista bunita den 
waf di Aruba na Oranjestad. Un bista cu ta mustra cu 
turismo crucero ta den pleno desaroyo y cu lo por spera 
mas den e lunanan cu ta sigui. 


Por bisa, manera e Minister Dangui Oduber a cataloga 
esaki, waf tabata full house cu bishita di e barconan crucero 
Eurodam, Celebrity Beyond y Carnival Horizon. E trece 
barconan crucero aki a percura pa miles di bishitante. 
Un siman pasa tabatin tambe e prome bishita di Carnival 
Spirit cu ta reemplasa e barco crucero Carnival Freedom pa 
resto di e temporada. 


Banda di e barconan crucero menciona, tambe tabata den 
haf di Playa Freewinds, un barco chikito. 
Cifranan ta mustra cu pa e luna aki Aruba lo ricibi un total 
47 barco crucero. Riba dia 17 di november lo tin un total 
di 4 crucero grandi marca den waf. Ta trata aki di Silver 
Whisper cu lo drenta mainta tempran hunto cu Silver Moon. 


Inmediatamente nan tras ta drenta Explorer of The Seas 
mientras cu rond di 11’or di mainta ta yega Celebrity Equinox 
cu lo ta e ultimo pa bandona Aruba pa 11’or di anochi. 


E otro fechanan riba cual lo tin tres barco mara den waf 
di Aruba ta riba dianan: 30, 27, 26, 24, 23, 16, 12 y 3 di 
november. 
Den luna di december Aruba lo ricibi 51 barco crucero, pero 
niun dia lo tin 4 barco mara hunto den waf. Si lo tin tres barco 
riba diadomingo, 25 december y cualnan ta: Norwegian 
Epic; Seven Seas Nabigator y Costa Diadema. Y aña 2022 ta 
cera cu bishita di e dos cruceronan: Regal Princess y Costa 
Pacifica. 


Un di e barconan hopi grandi cu a bishita Aruba den luna 
di october tabata Allure of the Seas cu ta carga casi 5500 
pasahero, sin conta e tripulacion. MS Allure of the Seas tin 
16 piso (mira e barco riba e potret ora cu e tabata mara den 
waf di Oranjestad. 


Turismo crucero floreciendo 


Un total di 47 barco crucero lo 
bishita Aruba den november 

Minister di Turismo y Salubridad Publico ta anuncia cu entrante 
3 di november 2022 durante 14 dia lo tin oportunidad pa un y 
tur tuma conocemento na Departamento di Legislacion y Asunto 
Huridico, Schotlandstraat 53, di un peticion cu a ser haci pa 
obtene un koffiehuis- y un restaurantvergunning B pa e parcela 
Pos Abou 2-N, lokaal 4-5. E permisonan aki ta concerni e.o. 
benta di bebida sterki por detal y cuminda pa consumo den 
e parcela. Durante dicho periodo aki tur hende por expresa 
por escrito nan obhecion contra dunamento di e permisonan 
menciona, dirigi na e Minister di Turismo y Salubridad Publico, 
via intermediacion di Director di Departamento di Legislacion y 
Asunto Huridico, Schotlandstraat 53. 


I 
nflacion ta un problema den tur pais 
rond mundo y aki na Aruba ta me- 
sun cos pero parce cu aki tog tin cos- 
nan straño tumando luga, desaroyo- 
nan cu ningun hende ta duna splica- 
cion e pueblo consumidor. 
AWEMainta den su edicion di dialuna 
ultimo a atende e forma brutal di 
aumento di prijs di webo, cu mescos cu 
recibonan di awa y coriente a subi cu 
practicamente 100% sin cu tin hustifi- 
cacion pa esaki. 


Un serie di productonan ta conoce 
aumento barbaro y e unico perhudica 
ta bira e consumidor cu no tin ningun 
caminda pa entrega un keho pa e tipo 
di abusonan aki, caminda e diferencia 
entre prijsnan ta asina grandi, cu e ta 
brinda espacio pa speculacion serio 
riba e forma di procede aki di algun 
comerciante. 


Saco di batata a bin ta subiendo prac- 
ticamente tur siman y for di algun 


comerciante AWEMainta a ricibi infor- 
macion cu riba saco di batata di 50 
liber, cu dos siman pasa tabata costa 
49 florin den un lapso di tempo di dos 
siman e prijs a aumenta pa casi 60 
florin. 
Un aumento di caso 100% mescos cu 
recibo di awa y tur esaki den un periodo 
cu prijs di transporte a bin ta bahando 
drasticamente pero aki na Aruba parce 
cu ningun hende sa cu esaki a tuma 
luga. 


Aumento di fruta y berdura tambe ta 
birando algo serio y ta dificulta hopi 
hende come saludabel ya cu e placa no 


ta yega pa sigui riba e nivel di e infla- 
cion cu pueblo ta wordo confronta 
cune. 
Loke ta haci e situacion ainda mas serio 
ta cu pa hopi hende batata tambe ta un 
di e formanan cu por ta yuda yena bariga 
y cu no tabata asina costoso, ainda 
pagabel pero e ta bayendo un rumbo 
den ultimo simannan, cu ta mustra for 
di control y esaki ta otro alternativa pa 
esunnan di menos entrada cu ta wordo 
perhudica pa un aumento cu no tin 
hustificacion pa esaki. 
Ta e tipo di desaroyonan aki, of mi bisa 
e tipo di abusonan aki ta bolbe resalta 
e importancia pa Aruba habri frontera 
cu Venezuela cu lo por yuda den un 
oportunidad pa un pueblo ya cansa di 
medida y inflacion, hala un tiki rosea di 
alivio. 


No tin mucho alternativa n’e momen- 
tonan aki pa consumidonan, cu ta na 
merced di tur loke comerciantenan 
dicidi di haci cu prijs di comestibel. 


Batata ta otro producto cu su 
prijs ta subi semanalmente 


P 
arlamento di Aruba unanimamente na aña 2021 a acorda ‘Landsveror- 
dening Beperking Tabaksproducten’. Un ley pa yuda regula y limita e uzo 
di productonan di tabaco particularmente e uzo di sigaria. Cu e meta pa pre- 
veni malesanan cronico y no transmitibel pa a largo plaso eleva calidad di 
bida y tempo di bida di nos ciudadanonan. 
E problematica di uzo di sigaria y su consecuencianan pa salud ta un prob- 
lema mundial y diferente pais ta purba limita y regula esaki. Aruba conhunt- 
amente cu Pan American Health Organization (PAHO) siguiendo e strategia 
‘Best Buy’ di WHO, na aña 2020 a traha un Plan National di Prevencion cu e 
meta pa reduci malesanan no transmitibel (NCD’s) manera cancer, diabetes, 
presion halto,malesa di curason, obesidad y mas. Un punto hopi importante 
den e plan di prevencion di NCD’s ta e introduccion di un ley pa regula y limita 
e uzo di sigaria. Esaki ta motibo pakico e ley aki a keda concretisa. 
Hala rosea Libremente, Landsverordening Beperking Tabaksproducten ta na 
vigor. 


Pa mas informacion Like/Follow nos Facebook, Instagram, subi nos website 
www.dvg.aw, yama nos na 5224200 of e-mail nos na servicio@dvg.aw 


Aruba tin un ley 
cu ta limita uzo di 
productonan di tabaco 

E 
trabou pa presenta un presupuesto 2023 ta hopi dificil pa 
gabinete Wever Croes cumpli cu e exigencianan formula 
pa gobierno Hulandes y CAft, pa asina e presupuesto tin un 
surplus di 1%. Den su carta pa RMR dos siman pasa, Secretar- 
io di Estado a Alexandra van Huffelen ta mustra di a “kijk door 
de vingers” pa ultimo biaha cu gabinete Wever Croes. 


“Omdat Aruba het afgesproken maximaal toegestane tekort 
haalt, wordt in de brief niet nader ingegaan op de zienswijze 
van Aruba op het CAft-advies. Wel is in de brief opgenomen dat 
u de overwegingen van Aruba in hun zienswijze niet overneemt. 
Tenzij Aruba in 2023 weer een beroep doet op artikel 23 LAft 
(en de RMR dit steunt), geldt in principe het systeem van het 
tweede Protocol weer in 2023. Zoals het zich nu laat aanzien 
is er dan geen sprake meer van een systeem met een dyna- 
mische norm voor het toegestane financieringstekort en moet 
Aruba een overschot van 1% realiseren.” 


Palabra cla di e Secretario di Estado van Huffelen 
na RMR caminda claramente ta ser mustra cu gobi- 
erno di Prome Minister Evelyn Wever Croes, no ta 
haya mas espacio pa presenta cualquier excuus pa 
no cumpli cu loke atrobe a wordo palabra diahuebs 
20 di October ultimo. Ta un hecho cu CAft a pidi 
gobierno pa no duna subsidio mas na Serlimar, 
Arubus y Post, loke ainda a tuma luga den presu- 
puesto 2022 pero awor cu practicamente a bisa 
cu gobierno di Aruba a cumpli cu e normanan pa 
esaki, lo no insisti mas riba e exigencia aki pero pa 
presupuesto 2023, e companianan aki lo no ricibi 
subsidio di gobierno. 


Pa dia prome di Januari tambe Hulanda kier mira 
con gabinete Wever Croes lo sigui atende cu cuido 
medico, ya cu ta anticipa cu mescos cu a sosode 
na 2022, AZV lo conoce un saldo negativo tambe 
pa 2023. CAft y gobierno Hulandes a mustra caba 
cu Aruba no a cumpli cu palabracionnan haci y cu 
pa prome di Januari 2023, gobierno di Aruba tin cu 
introduci e “eigenbijdrage” den servicio medico. 
E presion ta sigui crece riba gabinete Wever Croes 
ya cu e carta di van Huffelen na RMR prome cu 
e reunion di dia 21 di October, ta mustra cu e 
Secretario di Estado encarga cu asuntonan di 
Reino, tambe a fada di e wega y manipulacion di 
parti di gabinete Wever Croes. 


“Daarnaast geeft u namens de RMR aan grote 
zorgen te hebben over de overheidsfinanciën van 


Aruba, gelet op de wijze waarop de norm in 2022 wordt bereikt 
benadrukt u het belang van structurele maatregelen richting de 
begroting 2023 en prioriteit aan de discussie over de Rijkswet 
Aruba financieel toezicht.” 
Gobierno mester baha su gasto di personal y ainda gabinete 
Wever Croes no a presenta ningun concepto con e lo bay haci 
esaki mientras cu recientemente Evelyn ya caba a declara cu 
no ta intencion di su gobierno pa manda e hende cas. 


E situacion ta sumamente complica y diadomingo ultimo ora 
cu e lider di MEP a mustra cu su partido a cuminsa campaña, 
ta un indicacion pa hopi cu su gobierno lo no logra na cumpli 
cu e pakete di exigencia cu RMR a pone den su carta di 21 
di October ultimo. Futuro di tanto Serlimar, Arubus y Post ta 
colgando na un hilo, ya cu ningun di e tres companianan semi 
estatal aki, a logra na busca un forma pa nan carga nan propio 
gasto operacional. 


Den presupuesto 2023 


Lo no tin subsidio ni pa Serlimar y tampoco Arubus cu Post 


6 


AWEMainta 
Local 
Diaranson, 2 November 2022 


S 
tichting Katholiek Onderwijs Aruba (SKOA) ta celebra 
su di cinco aña cu nan ta organisa hunto cu De Rolf- 
groep nan Congreso di Enseñansa (Onderwijscongress). 
E aña aki ta hopi mas special tambe, debi cu fuera cu e 
scol y docentenan di SKOA ta participa, tambe e scolnan 
di SPCOA, esta Mon Plaisir MAVO, Kleuter, Basis y Graf von 
Zinzendorf MAVO, Kleuter y Basis tambe a participa, caminda 
cu e docentenan a haya sea informacion, charla of tayer riba 
diferente tema cu ta regarda cu nan trabao di tur dia, pero 
tambe riba tema cu ta toca pafo di nan trabao. 


Fo’i mainta 8’or a cuminsa oficialmente na Hilton cu un 
grupo. N’e diferente otro scolnan tabatin grupo a reuni, 
entre otro na Santa Ana, na Don Bosco, na San Antonio, La 
Salle y Maria College. 
Segun Anueska Baly, director di e fundacion, no mester lubida 
e parti di digitalisacion caminda cu e docentenan tambe a 
haya informacion di con por uza digitalisacion durante les 
mas miho. No ta necesariamente si no tin un smartboard, 
pero tambe riba otro manera por trece e parti digital dilanti 
den klas. Tambe ta un di e temanan cu nan a toca durante e 
congreso aki. 
Baly ta sigui comenta cu no ta tur scol tin un smartboard, 
pero pocopoco nan ta biniendo na esaki pa pone den klas. 
Con cu bay bin e no ta un reto solamente, pero e ta un reto 
costoso. Una bes cu pone un pantaya den klas, cada pasa 
tanto tempo mester percura pa nan ta actualisa. 
E ta un reto sigur. Esey no ta kita ni demotiva e scolnan pa 
sigui haci nan recaudacion di fondo y haya sponsor. Na dife- 
rente ocasion a haya Futura, cu ta un instancia cu a yuda e 
scolnan pa haya e hermentnan aki. Tambe tin otro instancia 
particular cu a yuda cu esaki, entre otro Divi Links a adopta 
Pius X, unda cu nan a inverti den e parti di digitalisacion. 


Esaki ta un parti cu ta hacie mas atractivo p’e muchanan 
mes. Awendia e muchanan ta gusta toch pa tin algo, manera 
den e caso aki, ta yamativo compara cu e borchi berde cu a 
lanta cu ne antes. Aworaki e ta algo cu por ta mas interac- 
tivo cu e muchanan. 
Anueska Baly ta sigui splica cu den un di e tayernan a papia 
riba ‘lezen’. Si mira bon e siman aki ta siman di buki, ya 
cu ta inaugura e dia aki dia 4 di november. Scol semper ta 


duna scol n’esaki. Con cu bay bin, lesamento ta keda impor- 
tante pa desaroyo. Si no lesa, no por siña palabra of amplia 
e woordenschat. 


Nan tin un lema tambe: Groei en ontwikkeling. Groei no sola- 
mente p’e docente, pero tambe e alumnonan. Y pocopoco 
ta pone e bala lora den e caso aki ‘groeiende ontwikkeling’ 
pa nos mayornan. Hopi biaha scol ta duna informacion n’e 
mayornan. Fundacion pa nos muchanan ta un di e instanci- 
anan cu t’ey presente pa duna informacion n’e maestronan 
cu di nan banda ta duna informacion n’e mayornan. 
Asina ta cera e nucleo caminda cu en berdad tin e triangulo, 
caminda cu e alumno ta central, mayor y despues scol, tur 
ta riba e mesun liña. 


SKOA a tene congreso pa su docentenan 

D 
epartamento di Enseñansa Aruba 
(DEA) ta den un consulta nacional to- 
cante idioma den enseñansa. Esaki ta pa 
tur hende haya chens di duna nan opinion 
tocante e topico aki. Esaki tal motibo pa 
cual nan a vinta organisa diferente sesión 
di consulta. Awo falta solamente uno cu lo 
tuma luga dia 3 di november awo na Cen- 
tro Pastoral na Santa Cruz. 
E proyecto 


Na 
maart 
2022 
Departamento 
di 
Enseñansa Aruba a lansa e proyecto 
Maneho Integral di Idioma oficialmente. 
Esaki tabata riba peticion di Minister di 
Enseñansa y Deporte, Sr. Endy Croes. 
Minister Croes su deseo ta pa scucha m 
as tanto hende cu ta posibel tocante e 
topico maneho di idioma den enseñansa 
(onderwijstaalbeleid). Pa medio di dife- 
rente ronda di consulta, e grupo di coor- 
dinacion encarga cu e proyecto, ta reuni 
cu diferente stakeholder. Na mei 2022 a 
cuminsa cu diferente stakeholder pafo di 
enseñansa y despues cu stakeholdernan 
den enseñansa mes. 
Awor DEA ta brinda e oportunidad pa 
henter pueblo di Aruba tambe bin duna 
su opinion tocante idioma den enseñansa. 
Esaki ta un topico cu actualmente tin hopi 
atencion di parti di gobierno di Aruba y 
tambe di parti di Hulanda. 


Aruba 
Desde siglo 20 tin hopi rapport y investig- 
acion skirbi tocante e problema di idioma 
den enseñansa na Aruba. Den transcurso 
di tempo Departamento di Enseñansa 
(DEA) a skirbi diferente nota di maneho 
(adviesnota’s) pa analisa e situacion y bin 
cu innovacion. Asina a introduci e Proyecto 
Scol Multilingual, cu tabata un proyecto 
piloto pa cuminsa traha cu un otro modelo 
di idioma. Despues di e fase piloto, e inno- 
vacion aki ta conoci como SAM, esta Scol 
Arubano Multilingual. 


Maneho di idioma no ta trata solamente 
idioma di instruccion, sino tambe e idio- 


manan cu ta ofrece como vak 
(materia) na scol. Den pasado 
gobierno a tene consulta cu 
diferente stakeholder tocante e 
idiomanan cu nan ta haya impor- 
tante pa Aruba (Nos Aruba 2025, 
Nationaal Onderwijsplan - NOP y 
Plan Educacion Nacional 2030 - 
PEN 2030). 
Na 
januari 
2022, 
minister 
Endy Croes a presenta su nota 
di 
maneho 
Enseñansa 
den 
Transicion, cu ta enfoca riba e Plan di 
Educacion Nacional (PEN 2030), SDG 4 
(enseñansa di calidad) di Nacionnan Uni y 
riba e rapport “Tussenrapport Doorlichting 
van het Arubaanse Onderwijsbestel” di 
Hulanda. 


Hulanda 
Maneho di idioma den enseñansa a wordo 
trata tambe den “Vierlandenoverleg”. 
Esaki ta un reunion cu ta tuma luga tur 
aña entre e ministernan di Enseñansa di 
e paisnan den Reino Hulandes. Banda di 
esaki, den cuadro di “Landspakket”, un 
comision di Hulanda a skirbi un rapport 
tocante maneho di idioma. Den e rapport 
aki, cu yama “Tussenrapport Doorlichting 
van het Arubaanse Onderwijsbestel”, e 
comision di doorlichting a duna como 
recomendacion pa Aruba yega na un 
escogencia cla y consecuente pa cu nos 
maneho di idioma den enseñansa. 
Kico ta maneho integral di idioma? 
Maneho di idioma den enseñansa ta trata 
e idiomanan cu ta uza of duna na scol. 
Esaki ta trata idioma como vak y tambe 
idioma di instruccion (instructietaal). Kico 
nos kier como pais? Cua ta e idiomanan 
importante pa nos logra loke nos kier? Tin 
un maneho pa e diferente nivelnan di ense- 
ñansa. Sinembargo, e comision di doorli- 
chting a constata cu no tin un liña cla den 
e sistema di enseñansa den su totalidad. 
E meta di un maneho integral ta pa yega 
na un liña cora cu ta core di kleuter te 
universidad. Esaki lo mester percura pa 
e alumnonan por sigui desaroya nan mes 


riba nivel personal y prepara nan como 
miembro di comunidad. E maneho mester 
prepara nan tambe pa por sigui scol na un 
siguiente nivel of pa cuminsa traha. 


Kico ta un consulta nacional? 
Durante un consulta nacional, tur hende na 
Aruba por duna su opinion, den e caso aki 
tocante idioma den enseñansa. Tur hende 
ta haya chens di bisa loke nan ta pensa of 
bin cu idea. Esaki ta importante, pasobra 
unabes cu tuma un decision definitivo riba 
e maneho, esaki lo wordo traduci den ley y 
tur scol tin cu bay cumpli cu ne. 


Registra 
Por registra pa e ronda di consulta pa 
comunidad via nos website www.ea.aw. 
Pa mas informacion por acudi na nos 
website www.ea.aw. Aki por haya informa- 
cion tocante PSML y SAM y por haya dife- 
rente publicacion, documento y rapport 
tocante idioma den enseñansa. 


Tambe 
por 
haya 
e 
documentonan 
menciona manera “Nos Aruba 2025”, 
“Nationaal Onderwijsplan” (NOP), “Plan 
Educacion Nacional 2030” (PEN 2030) 
y e “Tussenrapport Doorlichting van het 
Arubaanse Onderwijsbestel”. 


A keda solamente un dia di consulta 
tocante idioma den enseñansa 

T 
ur aña tin un team ta bin fo’i Hu- 
landa y hunto cu specialista di 
Aruba ta yuda implanta, esta pone un 
horea bionico, cerca hende, vooral mu- 
cha, cu ta scucha cu un aparato di ho- 
rea. Segun dr S. Cabenda, KNO arts, ta 
haciendo esaki desde 2012 caba. Du- 
rante e bishita aki a logra opera un mu- 
cha y tres adulto. 


Y interesante pa menciona ta cu un di e 
adultonan aki ta di Corsou. A opera un 
total di 50 pashent desde 2012, mita 
ta mucha y mita ta hende grandi. Y e 
tempo ey a cuminsa cu e muchanan cu 
tabata na Scol Scucha Nos (scol special 
pa hende sordo) y el a bay asina bon te 
cu e scol no ta existi mas. E muchanan 
awo por bay un scol normal cu yudansa, 
pasobra nan ta scucha. 


A cuminsa, manera ya indica, dies 
aña pasa, na 2012. Y interesante pa 
menciona ta cu na 2007 a implementa 
e neonatale gehoorscreening, mescos 
cu tabatin na Hulanda. Tur baby di dos 
siman di edad ta haya un test di horea 


y si nan ta sordo, e ora por pone nan 
den e proyecto di implante p’asina nan 
por cuminsa scucha fo’i chikito caba y 
asina haya un desaroyo casi of igual na 
mucha cu por scucha bon, pero cu nan 
implante. 


Segun prof dr. R. Stokroos, Hoogleraar 
KNO UMC Utrecht, e asociacion aki 
ya a bira un amistad cu un cantidad 
di persona riba e isla, ya cu a atende 
hunto un cierto cantidad di pashent. El 
a splica cu por mira bek riba bon resul- 
tado di esaki. 


Profesor dr. Stokroos a splica cu 
mayoria biaha e cantidad di pashent 
ta cuater, un pashent sea fo’i Boneiro 
of Corsou y e resto ta for di 
Aruba. 


Segun dr. Cabenda e pashent 
ta drenta un dia prome HOH, 
nan ta opera y e siguiente 
dia por sali fo’i hospital. Tres 
siman despues ta cuminsa 
cu e aparato cu lo bay riba e 
implante, pues cu ta comunica 
cu ne. Esey ta mas of menos e 
recuperacion y naturalmente 
cu ayudo logopedico, nan por 
yega na compronde bon cu e 
aparato. 


Profesor dr. Stokroos a conta 
cu el a topa cu mama di un di e 
pashentnan cu a opera nuebe 
aña pasa y e por a mira e resul- 
tado di esaki, con e mucha por 
a crece cu tur e ayudo cu el a 


haya, entre otro na scol. E mucha riba 
su mes a desaroya bon, por comunica 
y esey ta duna un satisfaccion cerca e 
profesor, mirando cu por topa cu nan 
y cont’e con cos a bay despues di e 
procedura. 


Ya pa 11 aña a yuda hunto cu UMC Utrecht 50 pashent recupera oido 


Team di dokter ta pone horea bionico na Aruba 

AWEMainta 
Suceso 
Diaranson, 2 November 2022 


D 
ialuna anochi polis a bay cu urgencia altura 
di Corte, unda cu un persona a wordo seri- 
amente maltrata. Den Breugelstraat den e ski- 
na pariba o sea na e muraya di Corte polisnan a 
bin topa cu e homber herida, a resulta cu tawa- 
ta e adicto conoci como “Drama”. 


“Drama” y e otro adicto Flint lo a haya problema 
cu otro y Flint a dal “Drama” di trincion tres 
biaha den su cabes. Aparentemente golpinan 
basta duro. Durante e pelea, “Drama” lo a 
hinca Flint parti recht di su curpa, esaki segun 
otro adictonan n’e sitio cu a conta nos. Segun 
nan, e herida no mustra serio. Pero ni polis of 
Paramediconan por a confirma esaki debi cu 
Flint a move mesora di e sitio. “Drama” mes a 
cana subi Ambulance, unda cu algun minuut 
despues nan sali direccion Hospital cu ne. 


D 
iamars atardi, pasa di 4’or 
Brandweer ta sali direccion 
Banco di Caribe pa motibo cu huma 
tawata sali for di e pisonan di ariba. 


Informacion n’e momento ey tawata 
papia cu huma lo ta saliendo for di 
tres y cuatro piso. Esaki a pone tur 
empleadonan evacua mesora y por 
a mira nan para n’e parkeerplaats. 


Brandweer na su yegada no a nota 
nada di huma. Mesora a start un 
control rigoroso riba e pisonan cu e 
huma lo tawata saliendo. E alarma 
si keto bay tawata keda zona, indi- 
cando cu tin of tawata tin algo cu a 
activa esaki. 


Despues di basta control Brandweer 
no a bin haya nada cu por a indica 
cu tawata tin candela. 
Lo a keda di bay controla e sistema 
di video pa mira si por capta algo. 
Ken nan tur por a mira e supuesto 
huma aki no ta conoci. 


Brandweer no a haya nada di candela den Banco di Caribe 


Pelea: Adicto conoci como “Drama” herida na 
cabes y adicto Flint lo tin hinca na su curpa 

AWEMainta 
Deporte 
Diaranson, 2 November 2022 


“I 
t’s time to come back”, ta loke cu Stuart de Vries a 
cuminsa na bisa, dunando anticipacion cu ta prepa- 
rando pa un di e evento deportivo mas grandi na Aruba, cual 
ta Aruba Beach Tennis Open 2022. 
Ta tres aña pasa cu tabatin e ultimo Beach Tennis Open, cual 
tabata uno hopi grandi riba Bushiri Beach y awo finalmente 
nan ta cla pa bin bek. Esaki lo bay bira un evento hopi grandi 
cu mas di 1200 participante, cu ta representa por lo menos 
40 pais cu lo bin Aruba. 


Brazil lo t’e pais mas grandi cu mayoria di e participan- 
tenan, pero tambe tin Italia, Hapon, Alemania, Puerto Rico, 
Venezuela, Merca, ta masha hopi pais De Vries a bisa. E lo 
bira un mescla di hende tremendo. 


Pa prepara p’e evento tabatin reto, ya cu e beach di Bushiri 
(conoci como Mambo Beach) no tabata cla. E tabata na 
werki despues di tres aña. Den e caso aki e organisadonan a 
haya bon cooperacion di parti di gobierno por medio di DOW 
cu pa un luna largo a percura pa pone e tereno cla. 
E evento aki no ta uno deportivo so. E ta un evento social cu 
concierto por nada. No ta cobra entrada durante e evento 
aki. Ta p’e motibo aki mes ta invita henter e pueblo di Aruba. 
Lo bay ta un siman di entretenimento cu deporte. 


E ekiponan ta hungando pa 60 mil dollar. E campeonnan 
lo bin Aruba, unda cu lo tin e evento mas grandi di Beach 
Tennis na mundo. 
Awor aki tin un club di Beach Tennis mas grandi di Aruba cu 
por lo menos 700 miembro unda cu nan tin 16 cancha. Tur 
dia e canchanan ta yen. Por sinti cu ta preparando p’e torneo. 
Y no solamente p’e pronan so. Tin advanced, Intermediate 
y fun. Tur categoria por hunga. Ta pesey tambe tin un invi- 
tacion si kier participa, por inscribi, ainda tin luga y bin 
disfruta. 


E deporte aki ta uno hopi lowkey y ta un tiki mas pret ora cu 
ta den dje. Pero ora cu no ta hunga, no mester worry, djis 
bin, pasobra e stadion lo ta construi cu sombra. E por fit por 
lo menos 3 pa 4 mil hende. E lo ta na Bushiri y e lo ta impre- 
sionante. Tur dia tin live dj. 


Beach Tennis ta un evento cu tin hopi muziek. E no ta algo 
cu mester keda keto. Stuart de Vries a splica cu e apertura 
lo ta diadomingo dia 13 di november. Lo bay tin Honeypot. 
Dialuna lo cuminsa cu e mixed event. Diaranson lo tin singles. 
Diahuebs lo tin Nation’s Cup y Team Cup. Tur categoria por 
crea nan team y asina hunga. Parti anochi, den careda di 6 
pa 7’or, tin un final den central court. 


E evento ta caba diadomngo dia 20 di november. Riba diabi- 
erna 18 caminda lo tin quarter finals, diasabra 19 caminda 
lo tin e semi finalnan y diadomingo 20 lo ta e gran final. 
Ataniro lo ta diabierna, DJ Yeimi riba diasabra y Nutzbeat 
riba diadomingo. Unda cu na final semper tin un afterparty 
tremendo unda cu tur hende por bay celebra. 
Pa mas informacion por siba nan website y Facebook riba 
Aruba Beach Tennis Open. Si kier inscribi tur informacion ta 
online y e ta hopi facil. 


De Vries a splica cu tin varios pais cu ta bin prome biaha na 
Aruba. Beach Tennis ta un deporte cu ta den desaroyo. Tin 
hopi hungado nobo, cual ta algo hopi bon p’e club, mirando 
e talento nobo cu por bin combati e veteranonan. E torneo 
aki lo ta un hopi interesante sigur. 


De Vries por ultimo ta invita tur hende pa inscribi y uni 
n’e torneo. Tambe ta invita tur hende pa ‘have fun’, pa bin 
disfruta Aruba Beach Tennis Open 2022, dia 13 pa dia 20 di 
november proximo. 


Cu 60 mil dollar den wega 


Aruba Beach Tennis Open 2022 t’ey bek despues di 3 aña 

AWEMainta 
Deporte 
Diaranson, 2 November 2022 


I 
nstituto Biba Saludable y Ac- 
tivo (IBiSA) ta participa na 
pueblo di Aruba en general cu 
dia 25 di januari 2023 e prome 
careda oficial di aña 2023 ta 
tuma luga, ta trata aki di Betico 
Croes Memorial 10-K Run. 
Careda aki cu aña a keda crece 
y bira grandi den participacion 
di atletanan local y tambe inter- 
nacional. 


Awe IBiSA kier a bay un rato den 
tempo pa asina recorda careda 
di Betico Croes Memorial Run di 
aña 2009, tempo ey careda a 
wordo organisa pa IDEFRE. 


Ganado absoluto di e careda aki 
tabata Ronald Staring cu tempo 
di 35:25mientras cu ganado den 
categoria femenino a resulta 
Lizayra Ponson cu tempo di 
46:58. 


Aki ta sigui resumen grafico di 
e 13 Betico Croes 10-K memo- 
rial run. 


Esaki ta bira prome careda 
oficial pa aña 2023, esnan cu ta 
desea di participa por prepara 
nan mes pa e grandioso evento 
aki. 


IBiSA ta keda informa comu- 
nidad di Aruba den siguiente 
siman nan pa cu e careda di 
Betico Croes 10-K Memorial 
Run 2023. 


Pa mas informacion di e di 27 
edicion di Betico Croes 10 K 
Memorial Run por bishita pagina 
di facebook y social media di 
IBiSA y website www.ibisa.aw. 


“Bek den Tempo Betico Croes 
Memorial Run 2009” 

AWEMainta 
Politica 
Diaranson, 2 November 2022 


D 
en un entrevista nos Prome-Minis- 
ter a laga sa cu campaña a cum- 
insa. Normalmente un aña prome cu 
eleccion ta cuminsa prepara pa cam- 
paña. Ban spera cu e biaha aki si nos 
Prome-Minister ta papia berdad y no ta 
gaña di muri pa mira ken lo yor’e. Nos 
di partido Curpa ta kere cu e mensa- 
he aki a trece alegria den pueblo cu e 
speransa cu pronto lo supla un biento 
fresco riba Aruba. 


Aruba ta pasando den su peor crisis y 
esaki ta pio cu tempo cu Aruba a drenta 
Status Aparte. Tur caminda bo bira bo 
no ta tende nada positivo di e gobierno 
actual. Partido mep tin su nucleo pero 
esey no ta garantisa cu nan ta stabiel. 
Al contrario awor mas cu nunca nan ta 
coho. Despues di tanto mal maneho y 
inhusticia contra di pueblo nan lo bay 
atras sigur den e proximo eleccion. 


E aumento di 100% den tarifa di awa 
y electricidad tin pueblo mal rabia sin 
conta e aumento drastico di prijs di 
comestibel. E aumento drastico di costo 
di bida y tambe e eigen bijdrage di AZV 
a pone cu awa a pasa hariña. Esaki sin 
conta e aumento di BBO cu 1.5% na 


januari 2023 cu lo tin un efecto domino 
riba tur prijs. 


Un presupuesto 2023 di fantasia y cu 
leu di ta realistico. E gobierno aki forma 
pa partido MEP y RAIZ no tin e rason di 
existencia. Un gobierno sin vision y sin 
maneho. Un gobierno cu a aumenta e 
gastonan riba bienes y servicio drasti- 
camente. Gobierno a keda sin paga su 
debenan durante aña y a crea debe riba 
debe. No solamente gobierno ta crea 
un nomber di mal pagado pero tambe 
ta affecta e companianan cu mester 
cumpli cu nan obligacion. 
Dialuna 31 di october 2022 ta habri 
cu un otro tapamento di un eror di 
minister di salubridad cu e fondo di 
Tourism Product Enhancement Fund 
caminda e maneho a wordo cuestiona 
pa Controlaria General y ta haci mesun 
eror cu a haci cu fase y loonsubsidie. E 
parlamentario di RAIZ ta expresa cu e 
cosnan aki no mester pasa nunca mas. 
Den mesun rosea ta vota pa exonera e 
minister pa su mal maneho. Gastamento 
di placa sin cu tabata autorisa pa haci 
esey. E mas tristo ta cu despues di 2 
aña nos parlamentarionan ta hustifica 
e gastamento aki. 
Despues di a suta pueblo cu 
medida tin rumores cu kier 
cera SABA tambe y manda 
nos grandinan cas. No ta 
straña nos di partido Curpa 
paso ta algo comun den e 
gobierno aki. Esaki tambe ta 
e plan di e metanan di desa- 
royo sostenibel Agenda 2030. 
Asina a haci cu Respaldo y 
awe tin 18 hende riba caya. 
Parce cu partido RAIZ tambe 
ta den campaña ya cu a bin un 
cambio den e raad van bestuur 
di Setar, a emplea mas hende 


pa Arupark y a nombra un director pa 
Serlimar. 


Situacion mundial cada dia ta bira 
pio cu gobiernonan socialista/comu- 
nista cu ta pusha e Agenda 2030 y pa 
despues bin cu e GREAT RESET. Merca 
a print asina hopi papel di dollar cu el 
a perde su balor. Zimbabwe tabata un 
di e prome pais cu a pasa den esaki 
pero no ta siña di dje. Europa y Merca 
a drenta recesion cu lo bin cu e caida 
mundial di economia. Na 2008 stock 
market a crash y nos por corda cu 
nos APFA a perde miyones di placa di 
pensionadonan. Laga nos spera cu nan 
a siña di esaki y a inverti den oro pa por 
wanta e sla cu sigur lo bin. 


Si e gobierno aki no bay cas e aña 
aki, otro aña pueblo lo bay core cu’ne. 
Gobierno no tin solucion y ta inhusto 
cu pueblo. Un gobierno cu ta goberna 
cu mentira ta un gobierno inhusto. 
Inhusticia ta pica den bista di Dios. 
Dios lo sa di haci husticia contra di tur 
inhusticia. 


Lider di partido Curpa, Eric Ras: 


Eleccion anticipa ta unico solucion pa 
logra un gobierno husto y misericordioso 

AWEMainta 
Politica 
Diaranson, 2 November 2022 


P 
arlamentario di fraccion di AVP, Rycond Santos do Nas- 
cimento a mustra cu mientras cu Prome Minister mes a 
confirma na cantidad di ocasion cu tin un investigacion tu- 
mando luga contra di ex Minister Plenipotenciario Guillfred 
Besaril, e mesun Prome Minister ta stabiel cu Besaril. 
“Pakico, ningun hende por splica pero den ultimo dianan 
por mira nan hunto na cede di ME, tambe nan ta hunto na 
Cocolishi pero ningun hende por splica motibo di e union 
aki.” 


Parlamentario Santos do Nascimento a sigui declara cu 
e Minister responsabel pa e Minister Plenipotenciario na 
Hulanda, ta Minister Presidente Evelyn Wever Croes mien- 
tras cu su persona tambe ta responsabel pa trahadonan di 
Arubahuis na Den Haag. 
“Esey ta e realidad y tur hende por consulta e LIM, cu ta 
e ‘Landsverordening Instelling Ministeries’ di e aña aki, 
caminda por tuma nota cual Minister ta responsabel y ta 
importante pa compronde kico e responsabilidad aki ta. 


Kico ta tarea di Parlamento y kico ta instrumentonan di 
Parlamento pa por responsabilisa un Minister caminda 
Parlamento tin e tarea di controla maneho y percura pa e 
maneho cu ta ser hiba ta uno cu ta hiba nos pais dilanti,” 
Parlamentario do Nascimento a trece dilanti. 
El a sigui mustra cu pa garantisa un proceso ainda, 
Constitucion ta duna un parlamentario e derecho y e herment 
di haci pregunta y motibo di esaki ta pa Parlamento haya 
informacion. 
“Esaki ta nifica cu na mes momento un Minister cu ta haya 
un pregunta di un Parlamentario, tin obligacion di contesta 
e preguntanan aki, e tin e obligacion pa duna informacion ya 
cu ta asina nos Constitucion ta traha, asina e sistema parla- 
mentario ta traha. 


Anto ora cu unabes un parlamentario tin informacion of e 
Minister ta nenga di duna informacion, e ora Parlamento 
por hiba un debate publico y pa tal motibo parlamentari- 
onan tin como herment e derecho di pidi un reunion publico 
y Presidente di Parlamento tin e deber di yama e reunion 
publico aki ora cu tres of mas parlamentario ta solicita pa 
un reunion publico. 
Esaki pa motibo cu na final di dia, nos mester por delibera 
tocante funcionamento di e Minister, den e caso aki 
Minister Evelyn Wever Croes, e manera con e ta trata cu 
Parlamentarionan, e manera con e ta informa parlamenta- 
rionan. 


Aki no mester lubida cu e parlamentario ta trahando pa 
pueblo pasobra Parlamento ta cas di pueblo, parlamento ta 
representa pueblo di Aruba. Si e minister ta nenga di duna 


contesta na Parlamento, e ta nenga di duna informacion na 
pueblo. 
Esey ta e realidad y na momento cu e herment di mas 
grandi y mas grave cu tin, pa responsabilisa un Minister, ta 
e mocion di desconfiansa cu por bin dilanti durante di un 
reunion publico. 


Pa e motibonan aki tambe ta importante pa tur hende 
compronde kende ta responsabel den cada caso, manera 
den e caso di Arubahuis mester ta consciente cu ta Minister 
Presidente Evelyn Wever Croes ta e minister responsabel. 


Su persona ta esun cu tin autoridad pa duna instruccion na 
Minister Plenipotenciario, e ta esun cu tin e responsabilidad 
di percura pa Arubahuis ta funciona na un manera bon y e 
ora por mira Parlamentarionan ta haci pregunta na Minister 
President. 
Parlamentarionan ta pidi reunion publico anto e contesta 
cu nos ta haya, ta nada! Nos no ta haya informacion bou 
di varios pretexto, nos no ta haya reunion publico bou di 
varios pretexto y consecuentemente di e forma aki, ta mina 
e democracia na Aruba,” Parlamentario Rycond Santos do 
Nascimento a declara den conferencia di prensa. 


Prome Minister Wever Croes ta ‘stabiel’ cu Besaril 

AWEMainta 
Comunidad 
Diaranson, 2 November 2022 


P 
ronto Aruba ta bay cera conoci cu un proyecto piloto di 
un fundacion cu no solamente ta crea un experiencia 
nobo pero tin como meta principal conscientisa nos hende- 
nan riba proteccion di nos medio ambiente / bida marino. 
E figura importante den e proyecto aki ta e pintora Marion 
Gerard, di Canada. 


Marion H. Gerard ta un di e 5 Sub-Aquatic Painters cu tin na 
mundo. Un genero y disciplina crea pa André Laban na aña 
1968, un ingeniero conoci pa su colaboracion cu e famoso 
personalidad Jacques Cousteau . 


E acto aki ta un proceso cauteloso y responsabel pasobra 
ta pinta e cuadranan bou di awa, na diferente profundidad y 
temperatura, pero tambe e diferente tipo di colornan cu tin 
na cada profundidad (mas hundo bo bay, mas e colornan ta 
cambia bou awa, door di refleho y falta di luz). Sin conta cu 
tin dia lama ta keto y tin dia troebel. Di e proyecto aki lo tin 
mas informacion den futuro. 


E artista Marion tin e record di e pintura realisa na e punto 
mas profundo posibel, cu a haya reconocimento di Guiness 
World Book of Records ( # 15091722461tdup) na aña 2016 
na un profundidad di 106ft (32.4 meter) y e temperatura 
eybou tabata 3 grado Celsius. Tur esaki el a haci cu e meta di 
educa y trece mas conscientisacion riba naturalesa, cuido di 
nos medio-ambiente y aprecio pa tur loke nos bida marino 
tin di ofrece. 


Durante e pandemia e pintora Frances-Canades a sufri un 
accident cu a lag’e 2 aña na cama y desde december ultimo 
a cuminsa cana bek despues di a wordo declara invalido pa 
su dokternan. Durante su vakantie na Aruba e rehabilita- 
cion a cuminsa y no a solamente el a cuminsa bucea bek, cu 
acompañamento di e profesionalnan di Pure Diving Aruba, 
y tabata aki cu el a cuminsa pinta atrobe despues di su 
accidente. Esaki tabata e inicio di un era nobo, cu meta- y 
recordnan nobo. 


Su mision di bida cu a cuminsa 9 aña pasa a haya bida 
atrobe. Pero tur persona interesa por cera conoci cu Marion, 
combersa, dialoga, intercambia idea y experiencianan encu- 
anto e posibilidadnan pa un miho futuro pa nos muchanan. 


Marion lo tin su prome 3 obranan pinta na Aruba exponiendo 
na Aruba Art Fair cu tuma luga e weekend binidero. Manera 


cu esey caba, diamars en adelante lo cuminsa cu e prome 
di 6 sesion di buceo/dive pa e luna di november. Tur esaki 
en conexion cu lansamento di Red Cactus Foundation Aruba 
(i.o.v). Esaki lo culmina cu un exposicion di tur e obranan, 
nan storia, meta y ademas colaboracion cu pilarnan di cuido 
di nos dushi isla. Ban hunto haci e diferencia y cuido cu nos 
pida baranca merece. 


Pa detaye encuanto fecha y bookings di e charternan (entre 
8 te cu 24 di november) por contacta Pure Diving libremente 
na: (+297) 5611607, (+297) 5689678 of e-mail: dive@ 
puredivingaruba.com 


Aruba prepara pa un experiencia nobo: 


Pintora ta haci obranan bou di awa pa crea 
consciencia y proteccion di bida marino 

AWEMainta 
Comunidad 
Diaranson, 2 November 2022 


E 
vacuna di Influenza of tambe conoci como griepprik ta 
disponibel entrante diaranson di 02 di november 2022 
pa e grupo den comunidad cu ta na risico di bira hopi malo 
debi na Influenza. E grupo aki ta consisti di e adulto may- 
or di 60 aña of mas y tambe di personanan menor di 60 aña 
pero cu ta sufri di un of mas malesa cronico. 


E adulto mayor di 60 aña of mas ta bin na remarke pa ricibi 
e vacuna di Influenza completamente gratis y NO mester di 
un recept di dokter di cas. E adulto mayor di 60 aña of mas 
cu ta desea di ricibi su vacuna di Influenza por ‘WALK IN’ 
na seccion di Malesanan Infeccioso di DVG y na momento 
di presenta mester bin cu su carchi di AZV. E adulto mayor 
cu ta biba den instancianan di cuido lo wordo vacuna na e 
instancia di cuido mes. 


Personanan cu ta sufri di malesa cronico of nan salud ta 
debil pero NO tin 60 aña ainda tambe por ricibi nan vacuna 
completamente gratis, pero pa esaki si mester ricibi un 
recept di dokter di cas. Cu e recept e persona por ‘WALK IN’ 
na seccion di Malesanan Infeccioso di DVG. 


Na momento di presenta mester bin cu e recept di dokter di 
cas y tambe e carchi di AZV. 
Tur otro persona cu NO tin 60 aña y tampoco tin malesa 


cronico pero ta desea di ricibi e vacuna di Influenza por paga 
pa esaki na un costo di fl 20,- y alabes mester traha un cita 
entre dialuna pa diabierna for di 8:00 pa 11:45 di mainta of 
1:00 pa 3:30 atardi. 


Pa mas informacion por tuma contacto cu seccion di 
Malesanan Infeccioso na telefon 522-4239 of 522-4241. Pa 
keda semper bon informa like/follow nos riba Facebook y/ 
of Instagram, subi nos website www.dvg.aw, yama nos na 
522-4200 of e-mail nos na servicio@dvg.aw 


D 
ia 28 di october 2022, a gradua 
na e Facultad di Ley na Universi- 
dad di Aruba, Stefan Plat. 


El a gradua defendiendo su tesis 
titula: 
“In hoeverre kunnen (toekomstige) 
internationale fiscale gegevensuitwis- 
selingen bijdragen aan strafrechtelijke 
opsporingonderzoeken in Aruba?” 


Miembronan di e comision di examen tawata: 
mr. dr. Ruth Bonnevalle 
mr. dr. Luenne Gomez-Pieters 
mr. dr. Arno van Suilen 
Universidad di Aruba ta felicita Stefan Plat cu su logro. 


DVG ta informa 


Vacuna di Influenza (griep) ta disponibel gratis pa tur 60+ 


A gradua di Universidad 
di Aruba, Stefan Plat 

AWEMainta 
Comunidad 
Diaranson, 2 November 2022 


P 
rome Minister Evelyn Wever - Croes a atende un conferencia 
tocante con como isla por ta mihor prepara pa tur tipo di di- 
saster natural ‘Comprehensive Disaster Risk Management, and 
Financial Resilience Workshop for Overseas Countries and ter- 
ritories in the Caribbean’. Aruba ta cede di e conferencia aki or- 
ganisa pa Banco Mundial y Union Europeo, conhuntamente cu 
diferente stakeholder relaciona cu preparacion financiero den 
caso di calamidad. 


Presente na apertura di e conferencia ta entre otro miem- 
bronan di Parlamento, Colega Minister di Asuntonan Economico, 
Comunicacion y Desaroyo Sostenibel Geoffrey Wever, di World 
Bank sr. Federico Baechi, sra. Mary Boyer y sr. David Sislen, di 
Caribbean Catastrophe Risk Insurance Facility (CCRIF SPC) sr. 
Isaac Anthony y sra. Elizabeth Emanuel, di delegacion di Union 
Europeo na Guyana sra. Layla El Khadraoui, representantenan 
di RESEMBID regional program, y tambe representantenan di 
Caribbean OCT. 


Primeramente Prome Minister Wever - Croes den su discurso na 
apertura di e conferencia a indica cu e ta sumamente esencial pa 
como Isla Chikito den Desaroyo (SIDS) pa ta uni, y pa comparti 
experiencianan den Caribe ora cu ta confronta cu crisis regional 
y desasternan natural. E ta importante tambe pa ta consciente 
di con importante e ta pa ta financieramente resiliente pa por 
recupera mas pronto cu ta posibel despues di un desaster. Aruba 
te cu awo ta bendiciona pa no a sufri di desasternan grandi. 
Sinembargo, ta consciente di e riesgo cu desasternan natural por 
tin riba e isla, negoshinan, comunidad y medio ambiente. Caribe 
ta e area cu tin mas riesgo pa catastrofe natural manera horcan. 
Ademas, Aruba tin responsabilidad social cu otro islanan den 
Caribe cu regularmente ta afecta pa desasternan natural, manera 
horcan. 


Seguro den caso di calamidad 
Prome Minister Wever - Croes a sigui splica cu un di e instanci- 
anan n’e workshop ta specialisa den e area di seguro, y nan lo 
amplia riba e posibilidad cu paisnan tin pa cera un seguro. Den 
e caso di cualkier calamidad, e compania ta percura pa provee e 
fondonan aki dentro di dos siman pa e pais afecta. Recientemente 
Nicaragua y otro dos pais den region, a haya e fondonan aki den 
dos siman y asina nan por a cuminsa traha riba recuperacion. 
Mayoria di isla cu ta depende di fondo turistico no tin e forsa 
financiero grandi cla, pa ora cu un calamidad dal. Pues e tipo di 
workshop nan aki ta yuda paisnan pa prepara nan mes pa esey. 


Trabou realisa door di BRA 
Aruba su delegacion ta presente na e workshop pa siña mas y pa 
por ta miho prepara. Bureau Rampenbestrijding Aruba (BRA) tin 
e responsabilidad pa prepara nos den caso di cualkier desaster. 
Esaki ta encera diferente aspecto, no solamente e ser humano, 
tecnologia, data etc. E ta encera mantene hende sigur, conecta e 
informacion y na aspectonan cardinal di maneho di negoshinan, 
pa nan por keda den operacion den un situacion di crisis/desaster. 
Organisacionnan cu ta planifica, prepara y percura pa ta entrena 
den caso di interupcionnan inespera, a mustra di ta esunnan cu 
ta recupera nan operacion normal mas lihe cu otronan. Prome 
Minister a splica cu den cuadro di esaki BRA a desaroya un 
“Aruba Incident Management System”, di acuerdo cu recomen- 
dacionnan y practicanan internacional. E sistema aki ta provee 
structuranan standarisa pa organisacionnan, pa loke ta funcio- 
namento, procesonan y terminologia pa uza na diferente nivel di 
emergencia “emergency response” na Aruba. E “Aruba Incident 
Management System” ta atende cu e necesidad pa coordinacion 
ora cu tin di haber cu ‘response’ di tur tipo di incidente, di parti 
organisacionnan di Aruba y partnernan rond mundo. E sistema ta 
integra practicanan efectivo y ta encera preparacion den caso di 
emergencia y con pa responde, den cuadro nacional pa maneho 
di cualkier incidente. 


Ademas, e Aruba Incident Management System, lo hacie posibel 
cu esnan encarga cu ‘response’ na tur nivel lo traha hunto mas 
efectivamente, pa maneha incidentenan domestico, no obstante 
e causa, tamaño of con complica e situacion ta. Prome Minister 
Wever - Croes a enfatisa cu BRA ta haciendo hopi pa percura cu 
na Aruba profesionalnan ta prepara adelanta, y aworaki falta e 
aspecto financiero pa no mester ta depende di otronan y asina 
por reacciona mesora den caso di calamidad. 


Concluyendo Prome Minister a remarca: ‘Varios pais cu ta depende 
grandemente di turismo a experiencia e consecuencia di COVID y 
con vulnerabel ta, no solamente den caso di un desaster natural, 
pero pa cualkier tipo di crisis. Ta pa e motibo aki cu e tipo di 
workshop nan aki ta asina importante.’ Prome Minister Wever - 
Croes a finalisa bisando cu a traves cu e workshop gobierno y 
specialistanan den maneho di desaster lo siña mas di recomenda- 
cionnan y accionnan cu por aplica den caso di cualkier desaster, 
cual ta ilustra e importancia y forsa ora cu traha hunto. 


Premier Evelyn Wever - Croes: 


Aruba ta anfitrion di 
conferencia tocante preparacion 
y resiliencia financiero 


Den caso di calamidad pa paisnan den Caribe 

C 
u sumo placer Fundacion Museo Arubano, conhunta- 
mente cu Aruba Tourism Authority y Gobierno di Aruba 
ta anuncia cu recientemente a cuminsa cu e prome Bon Bini 
Festival na Fort Zoutman situa den Oranjestad. 


E festival aki desde su comienso na 1985 (47 aña pasa) a 
sa di ofrece un plataforma valioso pa asina tin interaccion 
cultural pa bishitantenan local y turista. Durante cada show 
di Bon Bini Festival por experiencia nos historia, gastro- 
nomia, musica, baile y folklore cu ta wordo presenta den un 
forma di celebracion. 


Pa Fundacion Museo Arubano ta un honor pa por presenta 
Bon Bini Festival un biaha mas desde cu mester a limita nos 
operacionnan di trabou pa motibo e pandemia pa e ultimo 
2 añanan. 
E peticion pa bin bek cu e show ganado di e “ Trip Advisor 
Award” di parti diferente partnernan, comunidad y turista 
tabata impresionante. Un danki ta bay na tur persona cu ta 
forma parti di e team pa haci esaki posibel. Specialmente e 
artistanan cu a sa di impresiona e publico presente. 


Nos ta invita pueblo di Aruba pa sigui e facebook page di 
Bon Bini Festival pa asina wak e fechanan cu lo presenta e 
grandioso Bon Bini Festival. E luna aki lo tin Bon Bini Festival 
riba 1 di november y 8 di november. Entrada ta costa sola- 
mente Awg 15.00 pa local y $15.00 pa turista. 


Gobierno di Aruba ta anuncia cu a 
bolbe cuminsa cu Bon Bini Festival 


P 
hilip Timothy Arnell ta presenta 
dos buki cu ela skirbi tocante di 
e historia di su famia den Caribe. Pre- 
sentacion ta tuma lugar na Departa- 
mento Arubiana/Caribiana di Bibliote- 
ca Nacional Aruba diaranson dia 2 di 
November (Bachstraat # 5), pa 7or di 
anochi. 


Philip Timothy Arnell a skirbi 2 buki. 
Na ta titula ‘Fortunate Member of a 
Caribbean Diaspora’ y ‘Still Bajan After 
All These Years’. E prome buki ta trata 
e historia di e famianan di St. Martin/ 
St. Maarten y Anguilla cu e influencia di 


Aruba bayendo bek na e añanan 1600. 
E di dos buki ta ta trata di e historia di e 
famianan di Barbados cu ta bay bek te 
na aña 1582. Tur dos buki ta highlight 
e liñanan di e ‘lineage and progres- 
sion’ hunto cu e storianan interesante. 
Tur dos buki tin storianan special cu lo 
lanta e interes di cada lesado! 
Philip Timothy Arnell a nace na Queens, 
New York, dia 3 di oktober 1968 for di 
mayornan di desendencia Caribeño. 
Philip ta un Caribeno-Mericano y e tin 
e nacionalidad Mericano y Frances. 
Philip ta casa cu Paula y nan tin tres 
yiu.  


Presentacion di 2 buki tocante historia di famia den Caribe 

N 
a luna di october ultimo, director interino di Museo Ar- 
queologico Nacional di Aruba (MANA) a organisa un 
tayer pa personal di e museo. E training aki a tuma luga den 
auditorio di MANA. E training tabata bou di guia di Lupita 
Gil, ex-director di UNOCA y actual miembro di UNOCA, Ray- 
anne Hernandez actual director di UNOCA y Ruby Eckmeyer, 
kende ta e specialista pa e programa di cultura na secretar- 
iado di Comision Nacional pa UNESO di Aruba. 


Meta di e training ta pa introduci varios terminologia cu ta 
uza ora ta trata di un maneho di cultura y tambe pa haya 
informacion di e contenido di e maneho integral di cultura 
di Aruba y su relacion cu e metanan pa Desaroyo Sostenibel 
(SDG) di Nacionnan Uni. 


E tabata un training interactivo, den cua e participantenan 
por a intercambia idea y experiencia. Reaccion di e partici- 
pantenan tabata hopi positivo y nan a pidi pa den futuro 
continua cu mas training. Nan a trece dilanti e importancia 


pa intercambio di informacion y di e colaboracion di trabou 
cu otro profesional den e sector di cultura. 


Den cuadro di e programa Culture and Arts Education di 
UNESCO por spera den futuro mas riba tereno di educacion 
cultural na Aruba den colaboracion cu e diferente instancia 
y organisacionnan. Pa e museonan na Aruba entre otro lo 
bay prepara organisacion di diferente mas training. 


D 
ia 1 di november 2022, Post Aruba N.V. a emiti un serie 
nobo di stampia. E serie aki yama ”Paisahenan di Aru- 
ba” y a keda diseña pa Sr. Elvis Tromp. 
Pa chikito cu Aruba ta, e ta rico na diferente sorto di paisahe. 
Mayoria paisahe ta den forma di desierto, como cu e clima 
ta seco durante henter aña. Na e parti zuid e paisahe ta 
basta plat cu algun kilometro di playanan blanco y e lama ta 
relativamente calmo. Den e parti nort tin algun sero y ta ey 
e lama ta bruto. E lama bruto di e costa di nort a percura pa 
formacion di diferente brug natural. 


Loke ta yama e atencion masha den e paisahe di Aruba ta e 
acumulacion di baranca grandisimo, cu ta origina di activi- 
dadnan volcanico. E formacionnan di piedra grandi na Ayo y 
Casibari ta hopi conoci. 
Hooiberg por mire den e parti mas plat di Aruba. For di e 
punta di e sero bo tin un bunita bista riba henter e isla.  
E faro di California (na Hudishibana) ta para den forma impo- 
nente memey di un paisahe bunita cu ta forma un frontera 
cu e duinnan na un banda y na e otro banda e lama turkesa 
blauw. 
Debi na e biento noordoost e palonan di watapana y fofoti 


ta crece den direccion zuidwest. E palonan aki cu ta crece 
den direccion di e biento, ta masha famoso y hopi biaha nan 
ta sirbi como material di promocion pa Aruba.  E matanan 
di aloe y cadushi ta percura pa un totalidad unico y espec- 
tacular. 


E serie di stampia aki y e Envelop Prome Dia di Emision ta 
obtenibel na tur postkantoor tanto na Oranjestad como na 
San Nicolas y riba e web-pagina postaruba.com/stampshop 
Percura pa bo tin e serie di stampia aki den bo coleccion, 
como cu e cantidad ta limita. 
Pa mas informacion tocante e serie di stampia “Paisahenan 
di Aruba”, bo por consulta e pagina di Facebook: Aruba 
Stamps of pagina web: postaruba.com/philatelic/ 


Training ‘Educa cu Cultura’ pa team di MANA 


Post Aruba a emiti un 
serie nobo di stampia: 
“Paisahenan di Aruba” 

WILLEMSTAD - Autoridadnan a bin sa cu e futbolista R. 
Leuteria (30) ta dispone di un arma di candela y pa tal motibo 
a bay su cas pa tira un bista y a canta bingo. Polisnan a rijs 
riba un arma di candela. Tabata 14 di juli 2022 cu polisnan 
a haya un arma di candela marca Jennings Bryco cu 11 
patronchinan skerpi corespondiente. Den e camber caminda 
Leuteria y su señora ta drumi, tin un cashi y den e cashi ey 
tabatin e arma di candela cu e municion menciona. 


E acusado Leuteria a conta den sala di corte dialuna cu e 
arma di candela el a hay’e cerca un amigo Colombiano cu 
a pidie ward’e. E Colombiano a bay su pais bek, caminda 
el a muri algun tempo despues, pero Leuteria a keda cu e 
arma di candela warda den cashi. El a bisa di tabatin miedu 
di entrega e arma na warda di polis pa preocupacion cu e 
tabatin pa nan detene su persona. Señora di Leuteria a bisa 
cu e no sa absolutamente nada di e arma di candela, pero 
Leuteria a confesa cu ta su persona ta responsabel pa e 
arma di candela cu polisnan a haya den e cas, caminda ta 
trata aki di un arma di candela cu no ta funciona y cu ta den 
e cashi ey, sin e sa sali riba caya cune. 


Tanto fiscal como hues a sigui puntra Leuteria si e sa sali 
riba caya cu e arma di candela, anto con bini e hendenan sa 
cu e tin un arma di candela anto? Fiscal a mustra cu e asunto 
di armanan di candela na gran escala plama practicamente 
rond Corsou, ta un situacion inaceptabel ya cu e consecuen- 
cianan di esey ta notabel casi tur santo dia, sea cu atraconan 
arma cu ta tuma luga, tiroteo durante peleanan caminda cu 


uzo di arma di candela eseynan ta sosode. Enfin, e fiscal a 
haya cu un castigo di prizon pa Leuteria mester tin. E fiscal 
pa tal motibo a haci e demanda di un castigo di prizon di 9 
luna di cua 3 luna condicional. Den caso cu Leuteria mester 
regresa prizon atrobe su famia, su mayornan y sigur e yiunan 
lo keda perhudica inmensamente ya cu ta Leuteria ta esun 
cu ta pone pan riba mesa. Abogado señora Maritza Becher, 
kende a subraya cu e arma di candela a keda haya na cas 
di su cliente, den cashi (no riba caya), cu ta trata aki di un 
arma di candela cu ta imperfecto, loke a keda proba tambe 
pa expertonan di arma. 


E acusado Leuteria ni sikiera a haci e intento pa laga drecha 
e arma di candela. E circunstancia personal di su cliente ta 
hustifica pa tene consideracion, e abogado a sigui enfatisa. 
Hues mr. Sigmar Carmelia a tene un pauze cortico pa studia 
tur loke a keda trece padilanti di parti di Ministerio Publico, 
incluso e defensa hiba pa señora abogado mr. Maritza Becher. 
Hues mr. Sigmar Carmelia finalmente a bay di acuerdo pa 
tene consideracion cu Leuteria y a dicta un sentencia cu no 
ta bolbe manda e acusado aki prizon. E castigo a bira 270 
dia castigo di prizon di cua 249 dia condicional, kitando 
e periodo cu Leuteria a pasa caba den aresto preventivo. 
En bes di bay cera Leuteria mester cumpli cu un castigo di 
trabou na rason di 130 ora, sino 80 dia di encarselacion ta 
ward’e. For di e cantidad di oranan cu Leuteria mester traha 
pa cumpli cu su castigo di trabou, ta kita ainda 8 ora debi cu 
el a sinta caba. Finalmente e ta sigui cu un periodo di prueba 
di 2 aña. 


WILLEMSTAD - Relaciona cu un caso di asesinato cu a tuma 
luga dia 29 september 2022, (comunicado di prensa 455/2022) 
team di casonan di Homicidio, hunto cu team di Aresto y UST, 
a haci dos detencion. Diamars 1 di november 2022 entre 
05:12or y 05:30or di mainta a haci detencion di e dos homber 
sospechoso. Ta trata di e homber, J.R.L., y E.R.L., ambos nace na 
Corsou di 21 aña di edad. E detencionnan a tuma luga den area 
di Dominguito y Steenmijn. Despues a haci tres entrada hudi- 
cial na e dos adresnan ariba menciona y tambe na un adres den 
Noord Zapateer. A haya y confisca un vehiculo, arma di candela 
cu varios minucion, telefon y placa cash. A presenta ambos 
sospechoso dilanti di un fiscal auxilia cu a ordena nan encar- 
celamnto pendiente di mas investigacion. 


Dos detencion relaciona cu caso di asesinato 


Caso hopi lamentabel di un prospecto 
di futbol haya cu arma di candela 

WILLEMSTAD - E ciudadanonan Jacier Melaria (35) y 
Johnatan Istatia (27) (nace na Boneiro), a presenta den 
sala di corte dialuna pa motibo cu dia 19 di september 2021 
nan a maltrata e homber J. Alexis barbaramente. E duo 
ariba menciona riba e fecha den luna di september di aña 
2021 (tabata un diadomingo), a sali cas pa bishita un sitio 
nocturno situa riba Cubaweg. 


Tabata e ciudadano J. Alexis cu a presenta su mes como si 
fuera un vigilante confiabel y cu a duna nan e instruccion 
pa staciona auto na cierto luga, pero djis despues di algun 
rato cu e personanan aki a drenta sali den e localidad, a bin 
haya glas di auto kibra. E duo aki a bira furioso na momento 
cu J. Alexis a cana yega, pa colmo manera un persona cu 
ya tabatin bastante beer aden. Jacier y Johnatan a cuminsa 
bati e victima cu mokete rond su curpa herid’e teriblemente. 


Segun rapport di polis hasta baranca di piedra a dal Alexis 
cune, tumba largo abou na suela, pa djey scop y golpinan 
fuerte sigui coy esaki su curpa. E duo aki den sala di corte 
dialuna a lamenta masha loke a sosode y a bisa hues cu ta 
debi cu nan a sinti nan mes enormemente engaña pa Alexis, 
cu a haci como si fuera lo el a tira un bista di berdad riba e 
auto, loke ningun momento so e no a cumpli cune, pasobra 
a resulta cu e glas di e auto tabata kibra ora cu nan a bini 
pafo. Polis a bini na e sitio y a hisa e duo bay cune y encar- 
cela nan pa 4 dia. 


Tratamento di e caso dialuna tabata tumando luga y e seccion 
casi tabata yegando na su punto final cu e victima Alexis a 
presenta. Ni sikiera el a presenta cu su recibonan di dokter y 
otro documentonan importante pa por haci peticion pa daño 
y perhuicio. Hues mr. Sigmar Carmelia a scucha e victima, 
kende a conta cu a batie, mal bati y siendo abou na suela, 
scop y golpinan duro a sigui cay riba dje, kibra tur su djen- 
tenan. Papiando dialuna den sala di corte a surgi e impresion 
cu Alexis ta di origen Haitiano, esta e tipo di personanan cu 
semper ta para na cierto sitionan y mesora cu bishitantenan 
yega ta cana bini padilanti, haciendo manera ta un vigilante 
di auto nan ta. 


Fiscal señora mr. Ter Borg a constata cu aki enberdad ta 
trata di maltrato fisico cu e duo a haci su mes culpabel na 
dje. Teribel ta e hecho cu esaki a sosode plenamente riba 
caya y asina ey por a atrae mas hende pa join den e bululu. 
Pa colmo ta precies loke a sosode, pasobra una bes cu Alexis 
tabata abou na suela, e suceso a comberti na algo parecido 
na batimento di huda. 
Hues a mustra Alexis cu sin e documentonan rekeri no ta 


posibel haci ningun demanda pa daño y perhuicio. Pero, 
continuando cu tratamento di e caso, fiscal señora mr. Ter 
Borg a bisa di lo tene cuenta cu e suceso ya cu esaki tin un 
par di tempo tras di lomba caba, pero cu no ta unicamente 
e duo a bati Alexis, sino tambe algun ciudadano cu tabata 
parti di e aglomeracion cu a forma na e sitio, den Cubaweg. 


E victima a keda trapa riba su rudianan, den cara y barica, 
haya baranca di piedra den pecho, keda cu djentenan kibra 
y cara tur hincha. E suceso tabata 19 di september y e duo 
a cay cera te dia 22 di september. E victima Alexis a bisa cu 
en total 6 hende na e sitio a batie y pone sla na su curpa. 


Abogado mr. H.M.M Alejandra, encarga cu e defensa, a tuma 
nota cu fiscal mr. Ter Borg cu e demanda haci a tene bastante 
consideracion cu e acusadonan Melaria y Istatia. Hues mr. 
Sigmar Carmelia a remarca cu sucesonan asina por tin un 
desenlace fatal, pasobra ta asina ey hende por perde nan 
bida, pasobra figurabo si mucho mas hende a join den e 
bomboshi y sin busca drechi dicidi di batie cu man, pia y tur 
sorto di obheto!!!!! 


E castigo di corte, conforme demanda di fiscal, a bira 60 ora 
di trabou, sino 30 dia di encarselacion si e duo no cumpli. 
Pero for di e 60 oranan di trabou ta deskita 8 ora, ya cu e 
duo a sinta 4 dia caba. 


Hues a tene consideracion cu e duo Melaria y Istatia 


Caso di maltrato fisico pafo di un dancing 

WILLEMSTAD - E fracaso di Girobank 
caminda un cantidad di ciudadano 
cliente y no-cliente y empresarionan 
di reputacion a traha filete di lomito cu 
fondonan di Girobank fiando miones 
pa tur sorto di proyecto pa despues 
na caminda a keda sin (sigui) paga 
amortisacion pasobra e banco a keda 
manera un barco di bela ta drif den 
lama gancho sin capitan. 


Pa ordena e desordo aki gobierno a 
lanta Giro Settlement Holding N.V. pa 
cobra e companianan y personahenan 
cu debe Girobank. Tabatin sumanan 
grandi riba caya. y mas grandi e suma, 
mas dificil y complica e cobransa tabata 
di manera cu Giro Settlement Holding a 
contrata servicio di abogado mr. Berti 
Braam pa resolve asuntonan delicado 
sin masha fanfaria y yega na un final 
felis. 


Den e caso aki pa Girobank. Abogado 
Braam a demanda e compania VENTA 
TRADING N.V., cual tabatin abogado 
Smal como representante. Dialuna 
ultimo hues a duna veredicto. 
Venta Trading kier a uza e placa pa 
un proyecto di construccion di 52 
cas cu yama “Cas Alta” na Brakkeput 
Memey. Desaroyando dje proyecto ta 
V.&V. Ventore C.V. y Venta Trading ta 
e socio cu ta maneha e proyecto y ta 
traha e casnan na Cas Alta. 


Giro Bank ta financia Venta Trading via 
“Commitment Letters” y e garantia cu 
Venta Trading a duna Girobank ta dos 
garantia hipotecario: un derecho riba 
e prome hipoteca riba un tereno y na 
Brakkeput Abou y derecho riba tercer 
hipoteca riba cuater apartamento den 
un compleho cu yama “the Strand” 
den Penstraat. 


E plan tabata pa cumpradonan di un cas 
den e compleho Cas Alta nan lo paga 
Ventore (bendedo) pe cas via notario 
riba un cuenta cu Venta Trading a habri 
na Girobank y asina lo a cubri garantia 
pa e credito di 5 miyon florin for di cual 
ta paga e fiansa na Girobank. Dia 11 di 
augustus 2014 Venta Trading a haya un 
Segundo “Commitment Letter” cu nan 
a converti den un fiansa di maximo 2.5 
miyon florin y un facilidad di surpasa e 
montante di 2.5 miyon florin maximo. 
Interes riba e fiansa ta 7,5% pa aña. 
Si tur cos a bay segun plan e debe lo a 
baha te na 2.5 miyon florin cu pago di 
benta dje casnan Fase II y e sobra 2.5 
miyon florin mester ta paga no mas lat 
cu februari 28, 2015. 


Dado momento capital a scarsa pa 
Venta Trading y dia 4 di december 
2014 Girobank y Venta a prolonga e 
‘sobrepasa’ e facilidad di credito te 15 
di januari 2015 pero de paso a subi e 
interes na 10,5%. 
Na mei 2015 Girobank y Venta Trading 
a restructura e di tres “Commitment 
Letter” caminda a pone e fiansa y 
surpasa dje limite di facilidad bou di 


un paraplu pa un maximo di 4.2 miyon 
florin y a batise como Construction 
Loan facility riba cual ta paga un interes 
di 7.5%. 


CUENTA NOBO CONDICION NOBO 
Unabes cu a consolida e debe/fiansa 
cu e credito pa sobrepasa e limite 
temporalmente, e quotanan di pago 
tambe a cambia y Girobank tabata 
cobra 25% di cada quota cu nan ricibi 
te September 30, 2015 bou di condi- 
cion cu Venta Trading no mag cay atras 
den pago di interes cu Girobank ta kita 
tur luna for di nan cuenta coriente. 


E sistema di pago aki ta caduca 
ora e montante paga yega na ANG. 
1,750,000.0 e pago total na cred- 
itornan baha na 1.5 miyon florin. 
Despues di esey banco ta uza 95% di 
loke sobra pa caba di paga e fiansa di 
2.5 miyon florin. Si e cliente faya maske 
ta un biaha interes riba resto dje debe ta 
bira 18% ‘zonder berouw’. y na mesun 
tempo e odisea a drenta den overdrive 
pa e placa di fiansa yega Girobank bek 
pero esey ta un otro cuenta den nos 
edicion dj’awe. 


Cobrando empresanan cu no kier paga fiansa 


Abogado Braam a gana caso di debe 
multimiyonario pa Girobank N.V. 

Fortaleza Pa Famia 


MAS honesto nos ta , menos hende lo keda decepciona. Honestidad no ta pa asunto financiero solamente, 
pero tambe ta masha importante pa splica e palabra di Dios, sin uza ningun tipo di filtro, tampoco pas’e den chuculati, 
pero bisa e palabra manera e ta para skirbi, pa asina hende haya temor di Dios y biba pa Dios. 


Awendia ta masha importante e logronan den nos bida, tur caminda cu nos nomber ta aparece, 
esey ta nifica cu eynan nos ta wordo respeta, pa nomber, logro y titulo. 


Pero tin un caminda cu nos tur mester percura pa nos nomber, wordo skirbi personalmente, 
y ningun hende no por hacie pa nos, e no por wordo haci na chikito, pasobra nos no tin conocemento, 
nos no por papia, e ta un declaracion cu mester wordo haci publicamente, ora nos haya conocemento di locual ta bon y 
locual ta malo. Tin un consecuencia hopi grave pa nos bida si nos no pone atencion na esey. 


Revelacion capitulo 20: 15 ta para skirbi: 
Si un hende su nomber no a wordo haya skirbi den e buki di bida, el a wordo tira den e lago den candela. 


Den Lucas 10:20 Hesus ta bisa su disipelnan: 
Ma no regosiha den esaki cu e spiritonan ta somete na boso, ma regosiha cu boso nomber ta skirbi den cielo. 


Dios a duna nos tur e oportunidad pa nos nomber wordo skirbi den e buki di bida, pa medio di Su Yiu Cristo Hesus. 
Pasobra Dios a stima e mundo asina tanto cu e a entrega su Yiu unigenito pa ken cu kere den dje no bay perdi ma haya 
bida eterna.(Juan 3:16) 


Cu si bo confesa cu bo boca Hesus como Señor, y kere den bo curason cu Dios a lant’E for di mortonan lo bo ta salba. 
(Romanonan 10:9) 


Revelacion 13:8 y Revelacion 17:8 ta splica nos cu tur esnan cu nan nomber no ta skirbi den e buki di bida 
lo adora e bestia (anticristo), no lubida cu hunto cu e anticristo ta bini su marca. (Revelacion 14;9) 


P’esey den Galationan 5:19+20 Señor su palabra ta splica bon cla con hende por keda sin hereda e reino di Dios. 


Pero ta parce manera awendia hende su cuero y consenshi a bira duro, cu ora e palabra di Dios wordo predica 
nan no ta worry , sea nan no ta kere, of nan ta chercha, tin ta uza e tactica di maldad y cobardia pa keda den scuridad y 
inmoralidad, bisando cu nan no ta cla, lubidando cu nos Señor Cristo Hesus por yega na cualkier momento. 


Pero den Jeremias 17:10 ta para scirbi: Oh Señor e speransa di Israel, tur esnan cu bandona Bo, 
lo keda na berguensa. Esnan cu aparta nan mes for di Mi lo wordo skirbi den tera, pasobra nan a bandona 
Señor e fuente di awa bibo. 


E palabra di Dios ta bisa den 1 Juan 1:9 Cu si nos confesa nos picanan Dios ta fiel y husto di pordona nos, 
nos picanan y limpia nos di tur inhusticia. 


Awor nos tur ta compronde cuanto nos tin di balora nos salbacion, cual nos a ricibi pa medio di gracia, 
pero ta un prijs halto di sanger a wordo paga pa nos salbacion riba cruz di Calvario. 


Ta tempo pa nos haci tur locual ta posibel pa nos ruman, amigo, famia y conocirnan, 
pa nan tur su nomber wordo skirbi den e buki di bida. 


No a sobra tempo mas, pa ningun excuus. 
Sinceramente, Pastor Marcel Balootje 


Puntra bo amigonan, 
si nan nomber ta skirbi den e buki di bida 

Every life is noted and is cherished, 
and nothing loved is ever lost or perished. 


Caminda forsa caba esun di Dios ta cuminsa 


A bai sosega den brasa di Senjor 


Oswald Severiano Lampe 
Mihor conosi como “Badi” 
*8 november 1937 – †21 oktober 2022 


Na nomber di su: 
Mama: † Juanita Snik 


Tata: † Alfonso Lampe 


Amiga di semper: Beaulah Hoefnagel 


Manera un yiu: Alcides Jackson 


Rumannan: † Ana Hieroms-Lampe y Famia 
† Norma Lampe y Famia 
† Benny Lampe y Famia 
Russel Lampe y Famia 
Lucille Leonora-Lampe y Famia 
Jacqueline Lampe 
Joyce Lampe y Famia 
Ludgarda Lampe y Famia 
Sherman Lampe y Famia 
Mareike Silie y Famia 
Donald Landaeta y Famia 
Luis Landaeta y Famia 
Gilbert Landaeta y Famia 
Stanley Landaeta y Famia 
Lourdes Landaeta y Famia 
Edurgis Celestina y Famia 
Ismael Valentina y Famia 


Subrino y Subrinanan: Famia Willems, Hieroms, Semeleer, Romondt 
Famia Quandt, Haddocks, Cornes, Winklaar 
Famia Leonora, Lampe, Winterdaal 
Famia Silie 
Famia Landaeta 


Primo y Primanan Famia Els, Rama, Edna, Tromp, Hoek, Sneek, van 
Vuurden, Coco 


Manera Nieto y Bisanieto Famia Gonzalez, Rasmijn, Boye 


Demas Famianan Lampe, Quandt, Hieroms, Leonora, Winterdaal, 
Silie, Cornelio, Haayer, Landaeta, Hoek, Mateo, Holsman 


Su Amigonan Mario (Jotty) Hoek y Micheal Vos 
Amiga di Cas Helen Orman 


Nos ta pidi nos disculpa si den nos tristeza nos por a lubida un of otro 
famia 
Ta invita pa acto di entiero cual lo tuma lugar Diaranson 02 di 
November 2022 na Misa San Francisco di Asis Pro-Cathedral na 
Playa di 2or pa 4or di atardi, despues saliendo pa Santana Sabana 
Basora. 


In 1988, our family emigrated from Hong Kong to Aruba and 
established Hoori N.V.. Throughout the years, with many ups and 
downs, our father had shown unwavering hard work to provide for 
our family. His knowledge, integrity and discipline had taught us to 
endure any hardship. There are no words for how grateful we are 
for our father’s love. He had molded us to become the men we are 
today, ready to overcome whatever obstacle we may face in the 
future. Thank you Papa, with much love, may 
you rest in peace. Your sons, Sze-Yin & Sze-Hang 


Moon Chiu Chan 
“Founder and Director of Hoori N.V.” 
*23-08-1945 – †26-10-2022 


Spouse: Fei-Fei Chan-Lim 


Children: 
Aaron Sze-Yin Chan and Zhaojun Chan-Ma 
Robert Sze-Hang Chan 


Grandchildren: 
Hau-Yan Chan 
Hau-Shun Chan 


Nieces: 
Anna Chan 
Amy Chan 
Alice Chan 


In memories of his much beloved mother Han-Ngor Chan-Chow. 


Thank you to all our family and friends who have shown their love 
and support in this difficult time, from: Aruba, China, Colombia, 
Curacao, Hong Kong, Netherlands, UK and USA. 


Special thanks: To all the medical personnel and staff at Dr. Horacio 
Oduber Hospital for their excellent care and support. 


To Mr. Wai-Keung Chan, who has supported Mr. Chan with 
unwavering passion through every hardship. 


To all of Hoori N.V.’s employees, past and present, thank you for 
making everything possible for Mr. Chan in the past 34 years. 


To all of Hoori N.V.’s customers, vendors and service providers, thank 
you for your support throughout the years and many more to come. 


Donations can be made to charity ‘Ban Uni Man’ in lieu of flowers. 


There will also be an opportunity to extend condolences on Friday, 
4th November 2022 at Aurora Funeral Home at 2pm to 4pm. 


Hoori N.V., will be closed on the 4th of November, 2022 for Mr. Moon 
Chiu Chan’s funeral. 

TE cu e dia di awe, den seno di Aruba Volleyball Association 
sigur e nomber di sr. Ignacio Jose Tromp miho conoci como 
“Jossy” na hopi ocasion ta wordo menciona cu un anecdota 
den e mundo di volleyball na Aruba. 


Sr. Jossy Tromp, un persona cu a dedica parti di su bida 
na su deporte di volleyball. Sr. Jossy Tromp a forma parti 
di directiva y despues como Presidente di Aruba Volleyball 
Association. Como Presidente sr. Jossy Tromp a maneha 
y guia e organisacion di A.V.A. y el a duna su aporte na e 
desaroyo di volleyball en general. 


Sr. Jossy Tromp tabata conoci como Arbitro di Volleyball. 
E tabata fungi como Referee tanto pa weganan indoor 
como beach volleyball. Sr. Jossy Tromp tabata dirigi/fluit 
su weganan corecto y e tabata mantene e reglanan local y 
internacional cu a wordo dicta pa competencianan di volley- 
ball. Sr. Jossy Tromp semper a tuma su trabao como Arbitro 
hopi na serio y tanto e atletanan como e coachnan ta consci- 
ente di esaki. 


Den su carera como Arbitro di Volleyball sr. Jossy Tromp a 
pasa su conocemento di referee na e hobennan kendenan el 
a siña pa ta un referee di volleyball, con pa fluit un wega cu 
su reglanan, postura y señanan. 


Pa e parti di beach volleyball, sr. Jossy Tromp tabata 
co-fundador y el a sa di guia e hobennan di e tempo aya con 
pa hunga beach volleyball y siña nan e reglanan di beach 
volleyball. 


Ultimo añanan cu e tabata activo ainda sr. Jossy Tromp 
semper ta acudi na weganan di volleyball tanto indoor como 
beach volleyball. “Weganan di Volleyball tabata su pasion” 


Sr. Jossy Tromp ta laga hopi recuerdonan atras den historia 
di volleyball aki na Aruba tanto indoor como beach volley- 
ball. 


Cu Sr. Jossy Tromp sosega na paz y na henter su Famia, 


Amigo, Conocirnan y e mundo di Volleyball Condolencia y 
Hopi Forsa. 


Cu sr. Jossy Tromp sosega na paz. 


Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, nos ta participa fayecimento di: 


Genia Cecilia Tromp-Alcantara 
*08-02-1940 - †31-10-2022 


Acto di despedida lo wordo anuncia despues 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, 
nos ta anuncia fayecimento di nos ser stima: 


Sr. Orlando L. Giel 
Cariñosamente yama “Janchi” 
*08-09-1950 - †01-11-2022 


Acto di despedida lo wordo anuncia despues 


Aruba Volleyball Association: 
“Bon recuerdonan ta keda atras di 
sr. Jossy Tromp, Ex Presidente y Referee di A.V.A.” 

Every life is noted and is cherished, 
and nothing loved is ever lost or perished. 


Si nos ta biba, nos ta biba pa Dios, 
Y si nos muri, nos ta muri pa Dios, 
Por lo tanto, si nos ta biba of muri, 
Nos ta pertenece na Señor nos Dios. 
Romans: 14 


Cu inmenso tristesa na nos curason, 
nos ta participa fayecimento di: 
Sr. Jacinto 
Francisco Quandus 
Mihor conoci como “Frans” 
*04-12-1948 † 30-10-2022 


Na Nomber di su: 
Esposa: Filomena Quandus-Tromp 
Yiunan: Xiomaira (Mayra) Quandus 
Milanchela y Eldridge Wolff-Quandus 
Govan y Jennilaine (Jenny) Quandus-Ras 


Su unico nieto stima: Dustyn Quandus 


Mayornan: † Aurelio y † Asuncion Quandus-Tromp 
Rumannan: † Rosaria Magdalena(Chileen) Geerman-Quandus 
† Hose Salomon Quandus 


Subrinanan: Shajaira (Sasha) Geerman-Quandus 
Zulaica Flanegin-Quandus y famia 


Suegra y Suegro: † Sebastiana y † Ramon Tromp-Werleman 
Swa y cuña(nan): † Felis Geerman y famia 
Colastica (Lica) Henriquez y famia 
†Juan Tromp 
Benny Tromp y famia 
† Ciro Tromp 
† Ramiro Tromp 
Lourdes Tromp y Franklin Martinus y famia 


Tanta y omo(nan): † Anna y † Pedro Francisco(Pancho) Ridderstaat y famia 
† Pablo y † Theresita Tromp y famia 
Thomasa y † Franciscus Quandus y famia 
† Catharina y Theodor Farro y famia 
† Clara y † Otilio Tromp y famia 
Juan y † Julieta Tromp y famia 
† Fermina y † Bernardo Tromp- Tromp y famia 
† Nicolas y Aura Quandus- Lacle y famia 
† Miguel y † Suzette Quandus y famia 


Primo y prima (nan) 
Comer y Comper(nan): 
Lima Dijkhoff y famia 
Jacky Tromp y famia 
Benny Wolff y famia 
Roque Ras y Lisette Werleman y famia 
Madrina y Padrino (nan) 
Iha: Vilma Tromp 


Amigonan, conocirnan y demas famia: Quandus, Heide, Tromp, Wolff, 
Ras, Werleman, Henriquez, Geerman, Flanegin, Ridderstaat, Cathalina, 
Carrasquero, Hoftijzer, Farro, Eckmeyer, Pak, La Rosa, Figaroa, Leest, Martinus, 
Lacle, Korsen, Esser, Giel, Jacobs, Ridderstap, Vrolijk, Da Silva, Martijn, Wever, 
Angela, Britten y Koolman. 


Ta invita tur famia pa asisti na e acto di entiero cual ta ta tuma lugar 
Diabierna 4 di November 2022 pa 4 or di atardi. Saliendo for di misa St. Anna 
na Noord pa Santana Catolico na Noord. Nos defunto stima “ Papa” lo ta 
reposa for di 2 or di merdia den misa St Anna. 


Enbes di Flor of Krans lo tin un box disponibel pa un donacion pa Wilhelmina 
Kanker Fonds Aruba. 


Nos ta lamenta cu despues di misa nos no por ricibi bishita di Condolencia 
na cas. 


Disculpa nos si den nos dolor y tristeza nos por a lubida algun famia. 



A pesar di su bataya contra un malesa incurabel, nos ta anuncia cu 
a fayece inesperadamente di un infarto di curazon; 


Sr. Jaap Johan de Vries 
Ex-empleado di ENNIA 


*20-8-1940 – †30-10-2022 


Na nomber di: 
Su señora, Joyce de Vries-Nassy 
Lilian Huygens-Nassy y famia 
Harriet M. Nassy 
† Marijke de Vries y famia 
Nienke de Vries y famia 
Reginald L.F. de Palm 
Sisters Jane y Jackie Privitera di New York 


Demas famia, tur su amigonan y conocirnan, bon bisiñanan y 
amigonan di bridge. 


“Montie” sigur lo haña falta di su “Baasje” 


Envez di flor y krans, un donacion na Stichting Koningin Wilhelmina 
Fonds of Aruba Animal Shelter Stichting lo ta altamente aprecia. 


Acto di entiero lo ta diabierna, dia 4 di November 2022, for di 9:00 
pa 11:00 na Royal Pray Funeral Home & Crematory. Cremacion lo 
tuma lugar den ceno familiar. 


Invitacion: 
Resamento di Santo Rosario 


DEN nomber di pastoor Santiago di Parokia di Noord, Comision 
di Santana ta invita parokianonan di Noord y bisindario pa 
asisti diaranson dia 2 di November, Dia di Tur Defunto, pa 
5:30’or atardi n’e resamento di Santo Rosario den santana 
di Noord. Despues lo sigui un Santo Sacrificio di misa den 
Iglesia na Noord. 


Tambe ta anuncia cu santana lo ta habri henter dia te cu 
diahuebs dia 3 di November proximo pa famia por pasa drecha 
e grafnan di nan sernan keri cu a bay sosega. Pafo di santana 
tin un baki special pa tira desperdicio aden. 
Den e grafkapel den santana lo tin bela chikito cu paroki- 
anonan por cende den e grafkapel mes pa descanso di alma 
di nan defuntonan. 


Corda di pasa un rato pa recorda y resa pa alma di nos sernan 
keri cu a bay nos dilanti. Danki pa tur cooperacion. 

Every life is noted and is cherished, 
and nothing loved is ever lost or perished. 


Laga tur locual cu ta sperami ta bunita 
Laga tur locual cu mi ta encontra na caminda ta bunita 
Laga tur locual cu ta rondonami ta bunita 
Laga tur locual mi ta laga atras keda bunita Y laga esaki nan 
termina den tur buniteza 
A bai serca nos Creador nos Papa, Opa, Ruman y Omo 


Francisco Eustaquio 
“Coisco” Britten 
*20-09-1936 + 23-10-2022 


viudo di:+ Antonia Maria “Annie” Britten-Thiel. 
Yiunan: Margriet & Nelson Oduber-Britten 
Astrid & George Jacobs-Britten 
David & Meredith Britten-Solognier 
John Britten & +Karin Britten-Kock 


Nietonan: Nelitza & Ryan Flanegien-Oduber 
Nelienne & Lars Valkering-Oduber 
Emilaine de Cuba 
Michelline Britten & Jordy Bernabela 
Michella Britten & George den Dunnen 
+ John-Ross Britten 
John-Patrick Britten 
Rachel-Ann Britten 
Bis-nietonan: Noah Flanegien & Chiara Flanegien 
Anne-Mae Valkering & Liam-Maes Valkering 


Ruman: + Dominico & + Maria Britten y famia 
+ Egidio & +Maria Magdalena Britten y famia 
+Prisco Britten 
+Nicolasita Britten 
Martinus Britten & + Regina Britten y famia 
+ Mario & Estela Britten y famia 
Cuña: Theresita Thiel y famia 
Mirna & Juan Maduro-Thiel & famia 
sra. vda Aura Thiel-Kelly y famia 
Sobrin(a)onan: Hendrik & Aimee Britten y famia 
Myrna y Martin Ras Y famia 
Bernadeta y Gilberto Semeleer 
Gisela y Jairo Vingal y famia 
Carolyn y Melvin Rasmijn y famia 
Marilyn Britten 
Revelino y Rutsella Britten y famia 
Lilian Britten y famia 
Jairzinho Britten y famia 
Luizinho Britten 
Amistad di cas: Judith Kelly y famia; Juanita Jacobs y famia 
Demas famianan, Britten, Thiel, Oduber, Jacobs, Solognier, Kock, 
de Cuba, Flanegien, Valkering, Bernabela, den Dunnen, Kelly, 
Boekhoudt, Ruiz, Gil, Ras, Lacle, Maduro, Geerman, Becker, Croes, 
Semeleer, Vingal, Krosendijk, ihanan, bisiña y conocirnan. 


Condolencia y entiero ta tuma lugar: diahuebs 3 di november 2022. 
Na: Aurora Funeral Home 1:00 – 4:00 Despues pa Santana Pastoor 
Kranwinkel na Paradera. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur bunitesa, 
nos ta anuncia fayecimento di nos ser stima: 


Sr. Francisco Haseth 
Cariñosamente yama “Chico” 
*14-07-1950 - †27-10-2022 


Na nomber di su: 
Mayornan: †Hose Herman Haseth y †Cresencia Haseth- Kock 


Yiunan: 
Tecla Haseth 
Frans Haseth 


Nietonan y bisanieto(a)nan: 
Rowald y yuinan 
Franzino 
Jairzino 
Ranzino 


Rumannan: 
†Eufracio Haseth y famia 
Angela y Jossy v/d Biezen-Haseth y famia 
Maria Haseth y famia 
Tina Gomes-Haseth y famia 
Helena Hart-Haseth y famia 
Juan y Gloria Haseth-Irausquin y famia 
Swinda y Robby Holmond-Haseth y famia 


Sobrino(a)nan na Aruba y Hulanda. 
Tanta: Carmelina Loepstok y famia 
Primo(a)nan na Aruba, Boneiro y Curacao 


Su miho amigo di cas: Acho Haseth 


Demas famia: Haseth, Figaroa, Tromp, Wolff, Quandt, Dirksz, Lopez, 
Paesch, v/d Biezen, van Romondt, Sanchéz, Gomes, Loopstok, Hart, 
Irausquin, Holmond, Loepstok, Thielman, Thode, Kock, Vrolijk, Croes, 
Flanegin, Morell, Felipe, Wever, Koolman, Giraldo, Wernet, Willems y 
demas famia na Bonaire y Curacao 


Su comer y compernan, bisiñanan y conocirnan, ex coleganan di 
Hospital. 


Nos kier pidi nos disculpa si nos por a lubida un of otro famia den nos 
tristesa. 


Nos kier a invita tur su conocirnan pa asisti n’e acto di condoleer 
cual ta tuma lugar 1 november di 7or pa 9or pm na Aurora Funeral 
Home y acto di entiero cual ta tuma lugar 2 november di 9or pa 
11or am na Misa Catolico na Santa Cruz y despues pa Santana 
Catolico na Santa Cruz. 


Nos ta lamenta cu despues di entierno nos no por ricibi bishita di 
condolencia na cas. 

